

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.februārī Nr.86

(protokols Nr.3, 38.p.)

**Par Eiropas Savienības struktūrfondu projekta „Atbalsts priekšlaicīgas mācību pārtraukšanas samazināšanai” nolikuma apstiprināšanu**

Priekuļu novada pašvaldības dome izskata jautājumu par Eiropas Savienības struktūrfondu projekta „Atbalsts priekšlaicīgas mācību pārtraukšanas samazināšanai” nolikuma apstiprināšanu.

Izvērtējot domes rīcībā esošo informāciju, konstatēts, ka Priekuļu novada pašvaldība ar Izglītības kvalitātes valsts dienestu 2021.gada 22.februārī ir noslēgusi sadarbības līgumu Nr.6.4-1/2021-131 par Eiropas Savienības struktūrfondu projekta „Atbalsts priekšlaicīgas mācību pārtraukšanas samazināšanai” īstenošanu.

Sadarbības ietvaros paredzēts organizēt atklātu projektu konkursu “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos”. Ir izstrādāts konkursa nolikuma projekts.

Ņemot vērā iepriekš minēto un pamatojoties uz likuma “Par pašvaldībām” 21.panta pirmās daļas 24.punktu, 41.panta 2.punktu, elektroniski balsojot tiešsaistē, PAR –15 (Elīna Stapulone, Dace Kalniņa, Jānis Ročāns, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Ināra Roce, Elīna Krieviņa), PRET –nav, ATTURAS –nav, Priekuļu novada dome **nolemj**:

1. Apstiprināt Eiropas Savienības struktūrfondu projekta „Atbalsts priekšlaicīgas mācību pārtraukšanas samazināšanai” nolikumu. Nolikums pielikumā.
2. Ievēlēt pašvaldības atklāta projektu konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos” vērtēšanas komisiju šādā sastāvā:
   1. Priekuļu novada pašvaldības Izglītības, kultūras un sporta nodaļas vadītāja Inga Cipe – komisijas priekšsēdētāja;
   2. Priekuļu novada domes Izglītības, kultūras un sporta komitejas priekšsēdētāja Dace Kalniņa – komisijas locekle;
   3. Priekuļu novada sociālā dienesta vadītāja Skaidrīte-Astahovska Eglīte – komisijas locekle.
3. Kontroli par lēmuma izpildi veic izpilddirektors Fjodors Puņeiko.

Pielikumā: nolikums “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos”.

Domes priekšsēdētāja (paraksts) Elīna Stapulone